stanford-oval/wikipedia huggingface dataset:
Tina
Ominaisuudet > Myrkyllisyys ja biologinen merkitys

Monet tinayhdisteet ovat myrkyllisiä erityisesti hengitettynä. Tinan organometalliyhdisteet rikastuvat helposti luonnossa maaperään ja sedimenttiin. Myös ruuassa voi olla pieniä määriä tinaa, mutta pitoisuudet ovat hyvin pieniä, eivätkä muodosta terveysriskiä.
Jos altistuu suurelle määrälle epäorgaanisia tinayhdisteitä, oireina voivat olla vatsakivut, anemia sekä maksa- ja munuaisongelmat. Organoyhdisteet aiheuttavat silmien ja ihon ärtymistä sekä hengitysvaikeuksia. Todella suuret määrät aiheuttavat neurologisia oireita. Yhdysvaltain ympäristönsuojeluvirasto on määrittänyt, että työilmassa ei saa olla organotinayhdisteitä yli 0,1 mg/m3 ja epäorgaanisia yhdisteitä yli 2 mg/m3. Orgaanisten tinayhdisteiden käyttö laivojen pohjamaaleissa kiellettiin Euroopan unionissa vuonna 2008. Jopa eurosetelien ympäristöturvallisuutta on tutkittu ympäristövaikutuksiltaan pahimmaksi arvioidun organotinayhdisteen tributyylitinan osalta ja sen käyttöä on päätetty rajoittaa.
Tinalla alkuaineena ei ole todettu mitään rakenteellista eikä funktionaalista biologista merkitystä ihmiselle eikä muillekaan eliöille.
Ominaisuudet > Isotoopit

Tinalla on kymmenen luonnollisesti esiintyvää isotooppia. Yleisimmät pysyvät isotoopit on 116Sn, 118Sn ja 120Sn. Tinan radioaktiivisille isotoopeille ei ole löydetty merkittävää käyttökohdetta.
| Isotooppi | Puoliintumisaika | Hajoamistyyppi   Osuus1 |
| --- | --- | --- |
| 100Sn | 0.94 s | EC + β+ |
| 101Sn | 3 s | EC + β+ |
| 102Sn | 4,5 s | EC + β+ |
| 103Sn | 7 s | EC + β+ |
| 104Sn | 20,8 s | EC + β+ |
| 105Sn | 31 s | EC + β+ |
| 106Sn | 115 s | EC + β+ |
| 107Sn | 2,90 min | EC + β+ |
| 108Sn | 10,30 min | EC + β+ |
| 109Sn | 18,0 min | EC + β+ |
| 110Sn | 4,11 h | EC |
| 111Sn | 35,3 min | EC + β+ |
| 112Sn | stabiili | 0,971 % |
| 113Sn | 115,09 d | EC + β+ |
| 113mSn | 21,4 min | IT, EC + β+ |
| 114Sn | stabiili | 0,651 % |
| 115Sn | stabiili | 0,341 % |
| 116Sn | stabiili | 14,531 % |
| 117Sn | stabiili | 7.687 % |
| 117mSn | 13,60 d | IT |
| 118Sn | stabiili | 24,2311 % |
| 119Sn | stabiili | 8.594 % |
| 119mSn | 293,1 d | IT |
| 120Sn | stabiili | 32,5910 % |
| 121Sn | 27,06 h | β- |
| 121mSn | 55 y | IT + β- |
| Isotooppi | Puoliintumisaika | Hajoamistyyppi   Osuus1 |
| --- | --- | --- |
| 122Sn | stabiili | 4,633 |
| 123Sn | 129,2 d | β- |
| 123mSn | 40,06 min | β- |
| 124Sn | stabiili | 5,795 |
| 125Sn | 9,64 d | β- |
| 125mSn | 9,52 min | β- |
| 126Sn | 1 x 105 a | β- |
| 127Sn | 2,10 h | β- |
| 127mSn | 4,13 min | β- |
| 128Sn | 59,07 min | β- |
| 128mSn | 6,5 s | β- |
| 129Sn | 2,23 min | β- |
| 129mSn | 6,9 min | β- + IT |
| 130Sn | 3,72 min | β- |
| 130mSn | 1,7 min | β- |
| 131Sn | 56,0 s | β- |
| 131mSn | 58,4 s | β- + IT |
| 132Sn | 39,7 s | β- |
| 133Sn | 1,45 s | β- |
| 134Sn | 1,12 s | β- |
135Sn: 
136Sn: 
137Sn: 
1 = Osuus kaikesta luonnossa esiintyvästä tinasta. 
 Ilmoitetaan stabiileille ja erittäin pitkäikäisille isotoopeille. 

Lähde:
Historia

Tinayhdisteet ja -lejeeringit on tunnettu jo tuhansia vuosia, ja siihen on viittauksia sekä Raamatussa että Rigvedassa. Tinaa on löydetty huomattavia määriä pronssikauden esineistä. Nimen tina alkuperä ei ole tiedossa, mutta jotkut uskovat sen tulevan etruskilaisen mytologian pääjumalan Tinian nimestä. Keskiajalla tina tunnettiin nimellä stannum, joka on latinaa. Tästä myös juontaa lyhenne Sn.
Esiintyminen ja eristys

Tina on suhteellisen harvinainen alkuaine Maan maaperässä, ja sen massapitoisuuden Maan kuoressa arvellaan olevan 1–2 ppm. Turpeessa pitoisuus voi kuitenkin olla satakertainen tähän verrattuna. Tärkein tinamineraali on kassiteriitti, joka on tinadioksidia. Ammoin suurin osa tinasta haettiin Britteinsaarilta, mutta nykyään suurimmat tinan tuottajat ovat Kiina, Indonesia, Peru, Brasilia ja Bolivia. Vuosittain tinaa louhitaan noin 140 000 tonnia, kun kokonaisvarannot ovat noin 4 miljoonaa tonnia. Suurin osa maapallon tinavarannoista sijaitsee niin sanotulla tinavyöhykkeellä, joka kulkee Kiinan, Thaimaan, Myanmarin, Malesian ja Indonesian alueella.
Metallista tinaa voidaan eristää kassiteriitista kuumentamalla sitä hiilen läsnä ollessa, jolloin hiili poistaa mineraalissa olevan hapen. Reaktio on tunnettu jo tuhansia vuosia. Jos tinamineraali sisältää rautaa, voidaan se poistaa lämmittämällä tinamineraalia hapen kanssa, jolloin rauta muodostaa rautaoksidia, joka voidaan poistaa. Kilo puhdasta tinaa maksaa likimain 18 euroa.
Käyttö

Tinaa käytetään yleensä lejeerinkinä eli sekoitettuna muihin metalleihin. Tällaisenaan tinaa käytetään muun muassa juotostinana, jolloin toisena metallina on lyijyä. Juotostina on tinan suurin käyttökohde. Pronssi on tinan ja kuparin muodostama lejeerinki, jota käytetään muun muassa johdoissa, jousissa, hanoissa, sähkölaitteissa ja koriste-esineissä. Tinaa käytetään myös valkometallissa yhdessä arseenin, kadmiumin ja lyijyn kanssa. Valkometallia käytetään teollisuudessa isoissa laakereissa.
Vaikka monet tinayhdisteet ovatkin myrkyllisiä, on tina sellaisenaan käytännössä myrkytöntä. Entisinä aikoina sitä käytettiinkin paljon kuparista valmistettujen keittoastioiden tinaamiseen. Kun alumiinia ei vielä tunnettu, eikä rautaa vielä kyetty emaloimaan, valmistettiin nimittäin kattilat yleensä kuparista. Kun kupari kuitenkin, varsinkin korkeissa lämpötiloissa, reagoi helposti eräiden orgaanisten yhdisteiden kanssa muodostaen myrkyllisiä yhdisteitä, joissa se esiintyy Cu2+-ioneina, oli keittoastiat sisäpinnalta päällystettävä ohuella tinakerroksella myrkytysten välttämiseksi.
Merkittävä tinan käyttökohde on tinapaperi. Tinapaperissa on hyvin ohut tinalevy, jolla voidaan suojata elintarvikkeita hapelta. Alumiinifoliot ovat korvanneet tinapaperit, koska ovat halvempia tuottaa. Tinapäällysteitä käytetään edelleen kuitenkin erityisesti raudan ja teräksen suojaamiseen. Muun muassa monet säilyketölkit tehtiin päällystämällä terästä tinalla. Nykyään tinakerros lakataan, jolloin ruokaan liukenee vähemmän tinaa. Vain hedelmäsäilykkeissä lakkapinnoitusta ei ole, sillä tina säilyttää hedelmien värin. Uudenvuoden tina ei sen sijaan ole tinaa, vaan suurimmaksi osaksi lyijyä.
Tinayhdisteillä on erilaisia käyttökohteita. Tinakloridia käytetään muun muassa muovi- ja tekstiiliteollisuudessa, ruuan lisäaineena sekä liimautumisen estoaineena öljyissä. Tinaoksidia käytetään lasi-, keramiikka-, kosmetiikka- ja tekstiiliteollisuudessa sekä kiillotusaineena. Tinakromaattia käytetään väriaineena posliiniesineissä. Tinafluoridia voidaan käyttää hammastahnoissa ehkäisemään reikiintymistä.
Aiheesta muualla

Wikimedia Commonsissa on kuvia tai muita tiedostoja aiheesta .
Periodictable: Technical data for Tin (englanniksi)
PubChem: Tin (englanniksi)
Mindat: Tin (englanniksi)
Webmineral: Tin Mineral Data (englanniksi)
Webmineral: Mineral Species containing Tin (Sn) (englanniksi)
Handbook of Mineralogy: Tin (pdf) (englanniksi)
The Royal Society of Chemistry (RSC): Tin (englanniksi)
PeriodicTable: Tin (Sn) (englanniksi)
PubChem: Tin (englanniksi)
Human Metabolome Database (HMDB): Tin (englanniksi)
Toxin and Toxin Target Database (T3DB): Tin (englanniksi)
Dr. Duke's Phytochemical and Ethnobotanical Databases: Tin (englanniksi)
London Metal Exchange: Tin price (englanniksi)
InfoMine: Tin Prices and Tin Price Charts (englanniksi)
β-Tinaa vasemmalla ja α-tinaa oikealla
Kassiteriitti on tinan tärkein lähde.
Pronssi on tunnettu tinan lejeerinki, jota on käytetty tuhansia vuosia.
Merinolammas

Merinolammas
Merinolammas on pelkkää alusvillaa tuottava lammasrotu. Rotu syntyi ilmeisesti jalostuksen tuloksena noin 1400–1700-luvuilla Espanjassa. Merinolampaan villa on hyvin hienoa.
Aiheesta muualla

Kuvia tai muita tiedostoja aiheesta Merinolammas Wikimedia Commonsissa
Aikajana kansallistamisista maittain

Tämä on luettelo toimialoista, palveluista, tuotteista tai yrityksistä, jotka on kansallistettu maittain.
Alankomaat

2008: Alankomaat kansallisti belgialais-hollantilaisen pankki- ja vakuutusyhtiö Fortisin Alankomaiden-toiminnan, joka oli ajautunut kansainvälisen finanssikriisin aikana ongelmiin.
2013: SNS Bank (myöhempi De Volksbank) kansallistettiin. Se oli ollut vaikeuksissa yli vuoden eikä kyennyt saamaa uutta yksityistä rahoitusta toimintansa turvaamiseksi. Niinpä Alankomaiden valtiovarainministeri Jeroen Dijselbloem julisti 1. helmikuuta 2013 SNS:n siirtyneen valtion haltuun.
Argentiina

1946: Banco Central de la República Argentina
1946: maakaasu (yksityistettiin vuonna 1992)
1947: Puhelinverkko (ENTel) (yksityistetty vuonna 1990)
1947: Radioverkot (yksityistetty vuosina 1980–1993)
1948: Rautatiet (yksityistettiin vuosina 1991–1999)
1949: Öljyvarat (valtion öljy-yhtiö Yacimientos Petrolíferos Fiscales oli perustettu vuonna 1922; mineraalivarat kansallistettiin vuoden 1949 perustuslain 40 artiklalla; viimeksi mainittu kumottiin vuonna 1956, mutta öljy kansallistettiin uudelleen vuonna 1958 ja yksityiset yritykset toimivat sen jälkeen vuokrasopimuksilla
1949: Buenos Airesin satamahallinto (yksityistettiin vuonna 1992)
1949: Kauppalaivasto (yksityistetty vuonna 1991
1951: LR3 TV-kanava 7 (nykyinen Televisión Pública) (maan ensimmäinen ja ainoa olemassa oleva televisioverkko tuolloin; huolimatta siitä, ettei valtio itse perustanut sitä, se alkoi valtion omistamana. Se yksityistettiin hetkeksi vuonna 1954 ja kansallistettiin uudelleen vuonna 1955)
1952: Buenos Airesin metro (yksityistettiin vuonna 1994)
1958: Sähkölaitokset (yksityistetty vuonna 1992)
1974: Televisioverkot (yksityistetty vuosina 1982–1998)
1980: Austral Líneas Aéreas lentoyhtiö (yksityistetty vuonna 1987, kansallistettu uudelleen vuonna 2008)
2003: Posti (Correo Argentino) uudelleenkansallistettiin (valtion omistuksessa vuosina 1949–1997)
2006: AySA, vesihuolto, joka palvelee Buenos Airesin ympäristöä (sen valtion omistama edeltäjä OSN perustettiin vuonna 1912: ja yksityistettiin vuonna 1993)
2008 Aerolíneas Argentinasin uudelleen kansallistaminen (valtion omistuksessa vuosina 1949 ja 1990)
2008: Eläkerahasto (varat siirrettiin valtion omistamaan ANSES sosiaalivakuutus yhtiöön)
2010: Fábrica Argentina de Aviones lentokonetehdas (valtion omistuksessa vuosina 1927 ja 1995)
2012 : Valtion öljy-yhtiö Repsol uudelleenkansallistettiin (valtion omistuksessa vuosina 1922–1993)
2013: Metrogas (osa "Gas del Estado" -huoltoyritystä, yksityistettiin vuonna 1992)
2015: Rautatieliikenne  (lähiliikenteen kansallistaminen aloitettiin SOFSE:n alaisuudessa vuonna 2013)
Australia

1946: Etelä-Australian hallitus kansallistti Adelaide Electricity Supply Companyn osavaltion omistamaksi
1948: Hallitus yritti kansallistaa pankit, mutta Australian korkein oikeus julisti teon perustuslain vastaiseksi .
Bahrain

1975-1980 Kansallisti kolmessa vaiheessa Bahrain Petroleum Companyn jonka Standard Oil of California perusti alun perin Kanadassa 1929.
Bolivia

Useimmat laitokset olivat valtion omistamia ennen yksityistämistä vuonna 1994.
2006: Bolivian vastavalittu presidentti Evo Morales ilmoitti 1. toukokuuta 2006 aikovansa kansallistaa maakaasuteollisuuden; ulkomaisille yrityksille annettiin kuusi kuukautta aikaa neuvotella uudelleen olemassa olevista sopimuksista.
2008: 1. toukokuuta 2008 Bolivian johtavan televiestintäyhtiön Entelin kansallistaminen saatiin päätökseen joka oli aiemmin ollut Telecom Italian omistuksessa.
2010: 1.toukokuuta 2010 hallitus kansallisti maan tärkeimmän vesivoimalaitoksen jolloin se otti haltuunsa suurimman osan Bolivian sähkötuotannosta .
2012: 1. toukokuun 2012 Evo Moralesin hallitus kansallisti  sähköverkko-operaattori Transportadora de Electricidadan (TDE) joka oli siihen asti 99,94 % osuudella Red Eléctrica de Españan omistuksessa.TDE:n omistaa ja käyttää 73 % Bolivian sähköverkoista.
Britannia > Brittilaisten varojen kansallistaminen ulkomailla

1940-luku: Argentiinan rautatiet (brittiläisessä omistuksessa)
1953: Anglo-Iranian Oil Companyn Iranin omaisuus (tosiasiallisesti osittain kansallistetun yrityksen kansallistaminen)
1956: Egyptin hallitus kansallisti Suezin kanavan, jonka omisti Suezin kanavayhtiö, jonka omistaja oli Britannian hallitus
1962: Sri Lankan hallitus kansallisti osittain brittiläisen Royal Dutch Shell -yhtiön omaisuuden
1975: Sri Lankan hallitus kansallisti brittiläisten omistamien plantaasi omistuksen.
Chile

1972 Chilean sosialistihallitus Salvador Allenden toimesta hyväksyi kuparikaivosteollisuuden kansallistamisen.
Egypti

1956: Egyptin presidentti Gamal Abdel Nasser kansallisti 26. heinäkuuta 1956 Suezin kanavayhtiön omaisuuden Egyptissä, mukaan lukien Suezin kanavan, ja asetti ne Suezin kanavaviranomaisen valvontaan
Espanja

1941: Rautatiet kansallistettiin Espanjan sisällissodan jälkeen Francon hallinnon toimesta valtionyhtiö Renfeksi.
1944: Lentoyhtiön Iberian kansallistaminen.
1945: Valtio ostaa 79 %:n osuuden puhelinoperaattorista Telefónican.
1983: Rumasan  kansallistaminen ilman  korvausta. Erillinen liiketoiminta yksityistettiin myöhemmin.
Filippiinit

Ferdinand Marcosin diktatuurin aikana kansalliset yhtiöt, kuten Philippine Long Distance Telephone Company (PLDT), Philippine Airlines, Meralco ja Manila Hotel kansallistettiin. Toiset yritykset otettiin joskus osaksi näitä valtion omistamia yrityksiä sekä muita yrityksiä, kuten National Power Corporation (Napocor) ja Filippiinien kansalliset rautatiet, jotka ovat itsessään monopoleja (poikkeuksia ovat Meralco ja Manila Hotel). Nykyään nämä yhtiöt on uusittu ja jotkut, kuten PLDT ja Philippine Airlines, ovat  monopolisoituneet. Toiset, kuten valtion omistama ja määräysvaltainen Napocor, ovat parhaillaan yksityistämisessä.
Islanti

2008: Islannin suurimpien liikepankkien uudelleenkansallistaminen; Kaupþing, Landsbanki, Glitnir ja Icebank.
2009: Straumur investointipankin ja  Reykjavikin säästöpankin uudelleenkansallistaminen.
Indonesia

1953: De Javasche Bank kansallistettu, kansallistamisen jälkeen pankista tuli Bank Indonesia
1957: Länsi-Uuden-Guinean kiistan aikana hollantilaiset yritykset kansallistettiin.
1964: Indonesian–Malesian konfrontaation aikana brittiläiset yritykset kansallistettiin.
1998: Neljä pankkia kansallistettiin finanssikriisin aikana  (Bank Danamon, Bank BCA, Bank Tiara Asia, ja Bank PDFCI).
Intia

Kansalliset pankit  kansallistetut pankit uudelleen pääomitettiin valtiovarainministeri P. Chidambaramin toimesta, , koska ne ovat auttaneet Intian taloutta kestämään vuosien 2007–2009 maailmanlaajuisen finanssikriisin.
1949: (1. tammikuuta) Intian kansallinen keskuspankki. Intian kansallinen keskuspankki oli valtion omistuksessa Intian itsenäisyyden aikaan.
1953: Air India
1955: India Imperial Bank ja sen tytäryhtiöt (State Bank of India  ja sen tytäryhtiöt)
1969: 14 intialaisen pankin kansallistaminen.
1972: 107 vakuutusyhtiöiden kansallistaminen ja uudelleenjärjestey Intian yleisen vakuutusyhtiön alaisuudessa.
1973: Hiiliteollisuuden kansallistaminen uuden valtionyhtiö Coal India muodossa ja öljy-yhtiöt uuden valtionyhtiön Oli and Natural Gas Corporationin muodossa.
1980: Toiset kuusi pankkia kansallistettiin.
Iran

1953: Iranin pääministeri Mohammed Mossadegh kansallisti  Anglo-Iranian Oil Companyn.
1953: Iranin pääministeri Mohammed Mossadegh kansallisti kaikki Iranin linja-autot.
Irlanti

Rautatiet kansallistettiin 1940-luvulla Córas Iompair Éireann -yhtiön alaisuuteen.
2007 Irlannin hallitukselle tarjottiin 3.8.2007 osuutta Eircomin kupariverkkoinfrastruktuurista. Irlannin puhelinverkot yksityistettiin vuonna 1999.
2009: Irlannin hallitus kansallisti Anglo Irish Bankin 16.1.2009 varmistaakseen pankin elinkelpoisuuden.
2010: Valtion omistama Anglo Irish Bank otti määräysvallan yhdestä Irlannin suurimmista yrityksistä QUINN-konsernista, joka teki sen valtion määräysvallassa olevaksi.
Israel

1983: Suurten pankkien kansallistaminen:Bank Hapoalim, Bank Leumi, Discount Bank, Mezrachi Bank vuoden 1983  pankkikriisin aikana
Italia

1905: Rautatiet  kansallistettiin Ferrovie dello Stato Italianeksi
1978 Kansallisen terveyspalvelun perustaminen tarjosi kaikille kansalaisille ilmaisen terveydenhuollon, edelleen yksityisiä menoja, mutta 77 prosenttia on julkisia.
Benito Mussolinin hallinto laajensi kansallistamista, jolloin Istituto per la Ricostruzione Industriale (IRI) perustettiin taloudellisesti vaikeuksissa olevien yritysten tueksi olevan holding yhtiön alaisuuteen mukaan lukien autonvalmistaja Alfa Romeo. Valtion öljy- ja kaasun etujen hallintaan perustettiin rinnakkainen elin Ente Nazionale Idrocarburi (Eni). Fasistinen Italia oli kansallistanut yli kolme neljäsosaa taloudestaan vuoteen 1939 mennessä, enemmän kuin mikään muu kansakunta lukuun ottamatta Neuvostoliittoa. Mussolini oli aikaisemmin kehuttanut vuonna 1934, että "kolme neljäsosaa Italian taloudesta, teollisuudesta ja maataloudesta, on valtion käsissä." Vuoteen 1939 mennessä Italian valtio oli ottanut yli neljä viidesosaa Italian merenkulusta ja laivanrakennuksesta. rautatuotanto ja lähes puolet terästeollisuudesta.
Japani

1906: 17 rautatieyritysten yhteen sulattaminen muodostaa valtakunnallisen rautatieverkon, jota myöhemmin kutsuttiin Japanin kansallisiksi rautateiksi.
2003: Resona Holdings -liiketoiminta kansallistettiin tehokkaasti, kun pankin vakavaraisuus oli liian alhainen.
2010: Japan Airlines kansallistettiin konkurssin jälkeen.
2012: Tokyo Electric Power Company kansallistettiin Fukushima Daiichin ydinonnettomuuden jälkeen.
Kanaalisaaret

2003: Guernseyn hallitus osti Aurigny Air Servicesin pitämään tärkeät lentoreitit saarelta Lontoon Gatwicin lentoasemalle
Kanada

1918:Canadian National Railways, luotiin useista  yhtiöistä niiden konkurssin jälkeen ensimmäisen maailmansodan aikana ja vuodesta 1995 ne uudelleenyksityistettiin. (Air Canada, Canadian Broadcasting Corporation, Marine Atlantic ja Via Rail (edelleen valtion omistuksessa) olivat kaikki  kyseisen yhtiön tytäryhtiöitä
1943: Kanadan liittohallitus kansallisti Eldorado Resources -yrityksen, yksityisen radium- ja uraanikaivosyrityksen, kun se oli sopinut uraanin toimittamisesta Manhattan-projektiin. Yksityistetty sulautumisen jälkeen Saskatchewan Mining Development Corporationin kanssa Camecon muodostamiseksi vuonna 1988.
1944: Hydro-Québec,  luotiin Quebecin pääministeri Adélard Godboutin liberaali hallituksen toimesta osittain kansallistamalla Quebecissä Montrealin ympärillä olevat sähkökonsernit 1960-luvun ja loput 11 yhtiötä jotka olivat  yksityisomistuksessa  kansallistettiin Quebecin pääministeri Jean Lesagen liberaalin hallituksen toimesta.
1975: Potash Corporation of Saskatchewan kansallistettiin Saskatchewanin provinssin toimesta osana kaliumkarbonaatti teollisuuden kansallistamista. Monet kaliumkarbonaatti tuottajat suostuivat myymään toiminnat hallitukselle sen sijaan, että ne olisi kansallistettu
Kolumbia

1998: Granahorrar Bankin kansallistaminen
Korea

1946: Yhdysvaltain armeijan sotilashallitus Koreassa kansallisti kaikki Etelä-Korean rautatieyhtiöt ja loi liikenneministeriön joka on osa Korailia.
Maat, yritykset ja teollisuus kansallistettiin myös Pohjois-Koreassa toisen maailmansodan jälkeen, josta tuli myöhemmin Korean demokraattinen kansantasavalta vuonna 1948.
Kuuba

Kuuban vallankumouksen jälkeen 1959 Fidel Castron hallitus kansallisti vähitellen kaikki ulkomaalaisomistuksessa olevat yksityiset yritykset, joista suurin osa oli amerikkalaisten yritysten ja yksityishenkilöiden omistuksessa. Välittömänä laukaisuna oli amerikkalaisten omistamien öljynjalostamoiden kieltäytyminen jalostamasta Neuvostoliitosta saatua raakaöljyä. Kuuban kansantalouden myötä kolmea amerikkalaista jalostamoa kansallistettiin. Tämä toimenpide laajensi Yhdysvaltojen Kuubaa koskevaa kauppasaartoa, joka vastasi kansallistamalla kaikki amerikkalaiset omaisuudet. Lopulta kaikki Kuuban yksityisomaisuus, joka oli suurelta osin kuubalaisten omistuksessa, sympatioi Batistan johtamaa diktatuuria, kansallistettiin.
Vuosiona 1966–1968 Castron hallitus kansallistettiin kaikki jäljellä olevat yksityisyritykset Kuubassa kadunmyyjien tasolle.
Castro oli tarjonnut yhdysvaltalaisten yhtiöiden joukkovelkakirjoja 4,5 prosentin korolla yli 20 vuoden ajan, mutta Yhdysvaltain suurlähettiläs Philip Bonsal pyysi korvausta etukäteen ja hylkäsi tarjouksen. Vähäinen määrä 1,3 miljoonaa dollaria maksettiin yhdysvaltalaisille eturyhmille ennen kuin heikentyneet suhteet päättivät kaikki hallitusten välisen yhteistyön
Yhdysvallat perusti rekisterin Kuuban hallitusta koskevista vaateista ja kehitti lopulta tiedostoja 5 911 erityisyrityksestä. Kuuban hallitus on kieltäytynyt keskustelemasta korvauksista, joita Yhdysvalloissa vaaditaan, ja Yhdysvaltain hallitus vaatii edelleen korvausta yhdysvaltalaisille yrityksille.
Kreikka

1974: Olympic Airlinesin, Kreikan suurimman lentoyhtiön, kansallistaminen. Sen perustaja Aristoteles Onassis myi kaikki osakkeet Kreikan valtiolle.
2011: Proton Bank on kansallistettu tehokkaasti Kreikan finanssikriisin keskellä
Kroatia

Jugoslavian hajoamisen jälkeen Kroatian demokraattisen liiton johtama hallitus kansallisti yksityisen maatalous omaisuuden ja tunnusti sen osaksi kansallista metsävarallisuutta. Hallituksen julkisesti julistuksessa asialistan jossa oli vain kommunistihallinnon kansallistamisen loppuun saattaminen.
Latvia

Vuonna 2008: Parex-pankki kansallistettiin.
Liettua

Vuonna 2011:Snoras-pankki kansallistettiin.
Malta

1974: Vallettan pankki perustetaan Maltan kansallispankin kansallistamisen jälkeen
Meksiko

1938: Öljyteollisuuden pakkolunastus: Presidentti Lázaro Cárdenas antoi asetuksen kansallistaa ne öljy-yhtiöt jotka olivat kapinassa maan hallitusta vastaan, ja Meksikon kongressin 1936 lopulla hyväksymän pakkolunastuslain nojalla otti haltuunsa yhtiöt valtion valvontaan. 19.3.1938 ammattiyhdistysliike otti haltuunsa yhtiöiden kiinteistöt jotka tulivat valtionyhtiö Pemexin haltuun.
1960: Presidentti Adolfo López Mateos kansallisti sähköjärjestelmän 21. syyskuuta 1960. Presidentti Carlos Salinas de Gortari yksityisti ne  vuonna 1992.
1982: presidentti José López Portillo kansallisti Meksikon pankkijärjestelmän  vastauksena maan velkakriisiin. Carlos Salinas de Gortarin presidenttikaudella (1988–1994) kansallistetut pankit yksityistettiin hyvin nopeasti vuosina 1991–1992 meksikolaisille  perhe yrityksille
Pakistan

1972: Tammikuun 2. päivänä 1972 pääministeri Zulfiqar Ali Bhutto ilmoitti Itä-Pakistanin eron jälkeen kaikkien tärkeimpien alojen kansallistamisesta, mukaan lukien rauta ja teräs, raskaan tekniikan, raskaan sähkön, petrokemian, sementin ja julkiset laitokset, lukuun ottamatta tekstiiliteollisuutta ja maata.
2011: Joulukuun 15. päivänä 2011 pääministeri Yousaf Raza Gilani  kansallisti kaikki yksityisomistuksessa olevat PIA: n, rautatien ja teräsmyllyjen osakkeet valtion omistamien yritysten pääomavirtojen suojaamiseksi. Pakistanin rautatiet sekä Pakistan International Airlines. Nykyinen kansallistamisohjelma säilyy ennallaan rakenneuudistukseksi ja kannattavaksi, mutta pysyy valtion omistuksessa.